recursal/SuperWikiNEXT-32B huggingface dataset:
**הרב אברהם עבר הירשוביץ** (ת"ר, 1840 - י"א בתשרי תרפ"ה, 1924) היה רב במספר קהילות בארצות הברית ובאוסטרליה. כמו כן חיבר מספר ספרים, בהם שו"ת 'בית אברהם'.

ביוגרפיה
--------

אברהם עבר הירשוביץ נולד בליטא והיה מתלמידי הרב יצחק אלחנן ספקטור, ובהשפעתו התקרב לתנועת "חיבת ציון". לאחר פרעות הסופות בנגב ברוסיה בשנת תרמ"א (1881), נשלח בשנת תרמ"ד (1884) על ידי הרב יצחק אלחנן, הנצי"ב ורבנים נוספים לאנגליה, על מנת להביא לעליה לארץ ישראל. בפועל התוכנית לא צלחה, ובשנת תרמ"ו (1886) התמנה למפקח בבית מחסה ליהודים מהגרים במזרח לונדון. בשנת תרמ"ח (1888) היה ממייסדי חברת "חובבי ארץ", שנועדה ליסוד מושבות בארץ ישראל. גם תוכנית זו לא הביאה לכדי פעילות ממשית. נשא הספד בבית הכנסת בקהילתו לבנימין זאב הרצל, ממנו משתמע כי היה מעריץ נלהב שלו.

בשנת תרנ"א (1891) היגר למלבורן בירת אוסטרליה, בה כיהן כרב ומו"צ בקהילת "שומרי אמונים" ופעל רבות לחיזוק המצב הרוחני, בין היתר בהקמת מקווה, סידור עניין השחיטה, וגיור של נשים נוכריות שנישאו ליהודים בנישואי תערובת. ביום שני, פרשת דברים שנת תרנ"ד (1894) עזב את העיר סידני שבאוסטרליה ועבר לכהן כמו"צ בסן פרנסיסקו ואחר כך בניו יורק בבורו פארק, שתיהן בארצות הברית. בהמשך התמנה לרבה של טולדו שבאוהיו. בשנת תרפ"ב (1922) עלה לישראל ושם נפטר בי"א בתשרי תרפ"ה, ונקבר בהר הזיתים.

הרב הירשוביץ עמד בקשרי מכתבים עם רבנים שונים, בהם הרב יצחק אלחנן ספקטור, שנחשב לאחד מגדולי הדור באותה תקופה. כמו כן בעודו משמש כרב באוסטרליה (תרנ"ד), התכתב עם הרב שמואל סלנט על המצב הרוחני הקשה של היהדות המקומית. בהגיעו ארצה בסוף ימיו, היה מבאי ביתו של הרב אברהם יצחק הכהן קוק.

נפטר בירושלים בי"א בתשרי תרפ"ה, בין המספידים היה רב יוסף חיים זוננפלד, רבה של העדה החרדית בירושלים.

ספריו
-----

* שו"ת **בית אברהם**, יצא לאור בשנת תרס"ח (1908)
* **בית מדרש שמואל**, ובו דרושים על ימים נוראים ונושאים נוספים
* **אוהל שרה** (באנגלית) על הלכות הקשורות לנשים, נדפס בשנת תרע"ז (1917)

לקריאה נוספת
------------

* אנציקלופדיה של הציונות הדתית, כרך ב, עמ' 87 והלאה
* אנציקלופדיה לתולדות חכמי ארץ ישראל, כרך ג, עמ' קפב
* "דורשי ציון בפועל", עמ' 218
* תמונת קברו, אתר עיר דוד

הערות שוליים
------------

1. ↑  הרב אברהם עבר הירשוביץ, **בית מדרש שמואל, דרוש שביעי להספד**
2. ↑  **שו"ת בית אברהם**, עמ' 1
3. ↑  רבי אברהם עבר הירשוביץ ז"ל - ⁨⁨דאר היום⁩ 26 אוקטובר 1924 - הספרייה הלאומית של ישראל │ עיתונים

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"אברהם עבר הירשוביץ"**.
**מלטשת** היא כלי עבודה המשמש לליטוש ושיוף משטחים על ידי שפשופם בנייר לטש. מלטשות מאפשרות להצמיד אליהן נייר לטש ולשייף את המשטח הרצוי.

מלטשת אקסצנטרית חשמלית של חברת מקיטה

מבנה
----

המלטשת עשויה גוף פלסטיק ומתכת המכילים מנוע חשמלי המחובר למשטח הצמדה. בחלק ניכר מהמלטשות המודרניות קיים חיבור לאיסוף אבק ובחלקן אף חיישן המודד את רמת הלחץ שמפעיל המלטש שעושה בה שימוש, זאת על מנת למנוע בלאי גבוה או נזק למשטח המשוייף. בנגריות מודרניות נהוג השימוש במלטשות פנאומטיות, העושות שימוש באוויר דחוס על מנת להפעיל את מנוע המכשיר.

נייר הלטש הנבחר לעבודה משפיע על עומק השיוף המושג, כאשר נייר לטש גס מתאים לשיוף משטחים מחוספסים ונייר לטש עדין מתאים לליטוש משטחים חלקים או צבועים מה שמאפשר גימור באיכות גבוהה.

לכל נייר לטש דירוג גירעון משלו, המופיע בדרך כלל על חלקו האחורי, כאשר ככל ומספרו נמוך יותר הוא גס יותר.

סוגי מלטשות
-----------

### מלטשת אקסצנטרית

מלטשת הבנויה סביב גוף הצמדה עגול, ובה מנוע המניע את משטח ההצמדה באופן אורביטלי סיבובי, ועל ידי כך מושג שיוף שווה של המשטח. יתרונן של המלטשות האקסצנטריות הוא ברמת הגימור העדינה שהן מעניקות מחד, ומאידך מאפשרות ליטוש שווה של משטחים גדולים. חסרונן טמון בעובדה שהן עדינות יחסית ולא משייפות חומר רב מהמשטח המשויף.

ישנן מלטשות אקסצנטריות הפועלות באמצעות כבל חשמל וישנן כאלו המופעלות על ידי סוללות נטענות.

### מלטשת ריבועית רוטטת

במלטשת ריבועית משטח הליטוש הוא מרובע ומנוע המלטשת מרטיט את המשטח בקצב מהיר ועל ידי כך משייף את החומר.

#### מלטשת פינות רוטטת

מלטשת פינות עובדת על אותו מנגנון פעולה כמו מלטשת ריבועית אלא שהיא מעוצבת עם קצה דק המאפשר לה לשייף פינות.

### מלטשת סרט

מלטשת המורכבת משני תופים וביניהם נמצא המנוע החשמלי. המנוע החשמלי מניע את התופים, עליהם מוצמד מתוח נייר הלטש. קיימות מלטשות סרט קבועות, המוצבות על שולחן עבודה, וכן קיימות מלטשות סרט ידניות, הניתנות לעבודה ניידת. יתרונן של מלטשות מסוג זה טמון בעובדה שהן מסירות חומר רב מן המשטח המשוייף בזמן קצר יותר. חסרונן מאידך הוא בעובדה שהן אגרסיביות ומעניקות רמת גימור נמוכה. בשל אופי פעולתן, מלטשות סרט מייצרות אבק רב.

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **מלטשת** |
| ויקישיתוף תמונות ומדיה בוויקישיתוף: **מלטשת** |

* מלטשת, באתר אנציקלופדיה בריטניקה (באנגלית)
**אחד באפריל** הוא סרט מתיחות ישראלי לילדים משנת 1989 בכתיבה ובימויו של מנחם זילברמן, עם ציפי שביט וספי ריבלין בתפקידים הראשיים.

הסרט נוצר בתקופה שסרטי המתיחות היו באופנה ומנחם זילברמן כתב וביים סרט שהוא בעצם פרודיה על המתיחות ושיתף את שני הבדרנים המפורסמים אז בישראל, ספי ריבלין וציפי שביט בתקווה ליצור שובר קופות אך הסרט נכשל מסחרית.

בין הילדים המופיעים בסרט יש לציין את נטשה בראונשטיין בת העשר שהתפרסמה אחר כך כשחקנית הקולנוע נטשה ליון.

את הטקסט מקריינת שרית ברוך סרי.

תקציר העלילה
------------

הרחק מעבר להרי החושך שוכנת ארץ מסטיק שם מייצרים את החלומות של כל הילדים. בארץ נמצאות שתי נסיכות שנולדו באחד באפריל, הנסיכה טובת הלב ציפי (ציפי שביט) והנסיכה הלא כך טובה פיצי (ספי ריבלין).

בכל שנה נערכת תחרות מתיחות בין שתי הנסיכות והזוכה מוכתרת לשלוט עד לאחד באפריל הבא. בתחרות צופים שרי הממשלה דרך צג טלוויזיה ולפי רעמי הצחוק שלהם, ניתנות הנקודות.

ציפי אהובת הילדים מטיילת אתם ברחבי הארץ כשהסבא של אחד הילדים (נפתלי אלתר) רודף אחריהם, מועד ונתקל וצובר נקודות צחוק. ציפי נכנסת למסעדה והיא והילדים "עובדים" על הסועדים.

פיצי מתחפשת למוכרת גלידה ומותחת את הלקוחות, למתנדב במשמרות הזה"ב, לשוטר תנועה, למנקה רחובות שחובט במטאטא בעוברים ושבים ועוד.

פיצי מנסה כל הזמן לחבל במתיחות של ציפי באמצעות רובוט עד שציפי מגלה זאת.

לבסוף מתמודדות הנסיכות במרוץ מכוניות. מכוניותיהן נתקעות ואז מגיע הסבא רכוב על אופנוע ומסיע את ציפי לנקודת הגמר, היא ניצחה.

צוות השחקנים
------------

| שם השחקן/ית | שם הדמות | הערות |
| --- | --- | --- |
| ציפי שביט | ציפי |  |
| ספי ריבלין | פיצי |  |
| נפתלי אלטר | סבא |  |
| דין זילברמן | דוד | ילד |
| שולה חן | אמא של דוד |  |
|  נטשה בראונשטיין | נטשה | ילדה |
| מנחם זילברמן | שר הצחוק |  |
| יגאל שילון | שר הדיאטה |  |
| רולנדה שגרן | שרת הבריאות |  |
| ישראל רבינוביץ | שר בלי טריק |  |
| שרית ברוך סרי |  | קריינית |

קישורים חיצוניים
----------------

* "אחד באפריל", במסד הנתונים הקולנועיים IMDb (באנגלית)
* "אחד באפריל", באתר ספר הקולנוע הישראלי
* "אחד באפריל", באתר אידיבי
* "אחד באפריל", במסד הנתונים הקולנועיים KinoPoisk (ברוסית)
* "אחד באפריל", במיזם "אישים" לתיעוד היצירה הישראלית
* על הסרט אחד באפריל, באתר יוטיוב
* ספי ריבלין בצילומי הסרט, באתר יוטיוב
* יצחק קלפטר שר את שיר הנושא, באתר יוטיוב
* אחד באפריל, בארכיון הסרטים הישראלי
* בחזרה לסרט המטורף של ציפי שביט, באתר וואלה
**צפורה לסקוב** (1904 – 29 ביולי 1989)הייתה אשת ציבור וחברת כנסת שהשתייכה לשמאל הציוני במפלגות אחדות העבודה - פועלי ציון ומפ"ם.

ביוגרפיה
--------

לסקוב נולדה בשנת 1904 באוקראינה. ב-1926 סיימה לימודים כאחות ואת בעלה, דוד לסקוב, הכירה באחת מנסיעותיו בשליחות מכבי.
השניים החליטו לברוח מרוסיה וניסו לראשונה ב-1927 לחצות את נהר אמור לסין, אך נתפסו ונאסרו לחודשיים. לאחר שריצו עונש הצליחו לעבור את הגבול לסין והגיעו לעיר חרבין. בשנת 1928, לאחר שידידים מהארץ ארגנו להם סרטיפיקטים, עלה הזוג לארץ ישראל.

היא הייתה פעילה ב"ארגון האחיות" וב"ארגון אמהות עובדות". ב-1932 הייתה ממקימות התחנות הראשונות של "לאם ולילד", אשר כונו מאוחר יותר בכינוי העממי טיפת חלב, בחדרה ובחיפה.

במהלך מלחמת העולם השנייה, כאשר בעלה דוד לסקוב (לימים תא"ל בצה"ל) שירת בצבא הבריטי, הייתה בין מקימי "ארגון נשות החיילים". ב-1948 התמנתה למפקחת המחוז הצפוני מטעם קופת חולים כללית.

כשהתפצלה אחדות העבודה ממפ"ם, נבחרה לכנסת ה-3 (1955) ברשימת אחדות העבודה אך ויתרה על מקומה עוד לפני שהצהירה אמונים ובמקומה נכנס לכנסת נחום ניר.

במהלך שנות החמישים הייתה ממקימי מוסד לילדי חיילים בכפר יחזקאל והמעון לילדי חיילים בחיפה על שם שבתי לוי. במהלך שנות השישים פתחה את המרפאה הקהילתית הראשונה לטיפול במשפחה.

צפורה לסקוב נפטרה ב-1989 בחיפה, חודשים ספורים לאחר פטירת בעלה. היא נטמנה לצידו בבית הקברות שדה יהושע בחיפה.
לזוג נולדו שני ילדים: פרופסור ראובן לסקוב, רופא ובעל עיטור המופת, והשופטת יהודית צור לימים סגנית נשיא בית המשפט המחוזי בירושלים.

בשכונת רמת גולדה בחיפה נקרא גן ציבורי לזכר בני הזוג לסקוב - "גן צפורה ודוד".

לקריאה נוספת
------------

* שי חורב, צפורה לסקוב, בלקסיקון **החיפאים אישים ודמויות בחיפה**, דוכיפת הוצאה לאור, עמ' 225, 2018.

קישורים חיצוניים
----------------

* 

* צפורה לסקוב, באתר הכנסת

* צפורה לסקוב, באתר כנסת פתוחה

הערות שוליים
------------

1. ↑  "צפורה לסקוב ז"ל", עיתון "מעריב", 31 ביולי 1989
2. ↑  שביט בן - אריה, **חברות הכנסת: נשים מובילות בישראל**, תשע"א, ע' 261.
הרב משה זבולון מרגליות
תמונה זו מוצגת בוויקיפדיה בשימוש הוגן.  
נשמח להחליפה בתמונה חופשית.
הרב **משה זבולון מרגליות** (ה'תרי"א, אפריל 1851 - ז' באלול ה'תרצ"ו, 25 באוגוסט 1936) היה רב וראש ישיבה אורתודוקסי אמריקאי ממוצא פולני. רבה של בוסטון ושל קהילות אחרות בארצות הברית. חבר הנהלת עזרת תורה ונשיא הכבוד של אגודת הרבנים דארצות הברית וקנדה. מראשי ישיבת רבי יצחק אלחנן.

ביוגרפיה
--------

נולד בעיר קרוז' שבליטא. בצעירותו למד אצל דודו ר' דוד מקרוז' שהיה רבה של מרץ', אחר כך היה עוזרו של הרב שמחה הלוי הורוויץ, רבה של קרוז'. בגיל 25 נסע לביאליסטוק למד מפי רבי יום טוב ליפמן הלפרין, אצלו עשה שימוש חכמים ועל ידו נסמך לרבנות. לאחר נישואיו היה מתלמידיו של רבי יצחק אלחנן ספקטור מקובנה. התמנה כמו"צ במרץ' למשך שנה, ואחר כך התמנה כרבה של סלובודקה שבמחוז סובאלק (אנ'), משרה בה נשא כשתים עשרה שנים.

בהמשך היגר לארצות הברית והיה רב בכמה קהילות ועסקן ציבורי. בין השנים 1889–1906 כיהן במשרת "הרב הכולל" של בוסטון, וב-1906 העביר את משרתו לרב גבריאל זאב מרגליות (שלא היה קרוב משפחתו) ועבר לכהן כרב קהילת ישורון ברחוב 85 במזרח ניו יורק, שנחשבה אז לקהילה עשירה ומבוססת ומנתה כאלף בתי אב

במקביל כיהן כנשיא המשרד הניו יורקי של מוסדות ארץ ישראליים רבים: מפעלי הצדקה המאוחדים של ירושלים, תלמוד תורה וישיבת עץ חיים, בית החולים ביקור חולים, ובית החולים לחשוכי מרפא.

בנו, הרב שלמה זלמן מרגליות נסע ללמוד בישיבות אירופה, ואחרי חזרתו לארצות הברית שימש כדרשן בקליבלנד. הוא נהרג בתאונת דרכים בט"ז בתמוז ה'תרע"ז, 6 ביולי 1917 ונקבר בבית הקברות הר הכרמל בניו יורק.

הרב משה זבולון מרגליות נפטר בניו יורק בז' באלול ה'תרצ"ו, 25 באוגוסט 1936. נקבר אף הוא בבית הקברות הר הכרמל.

הנצחתו
------

לרגל יום הולדתו ה-75 בשנת 1927 הקדישה הנהלת ישיבת רבינו יצחק אלחנן על שמו, אגף חדש לישיבה שנקרא "בית מדרש למורים אורתודוקסים על שם רמ"ז מרגליות" לאחר פטירתו בשנת 1936, הוקמה בשנת 1937 ישיבה על שמו בשם ישיבת רמ"ז (אנ').

קישורים חיצוניים
----------------

ויקישיתוף מדיה וקבצים בנושא **משה זבולון מרגליות** בוויקישיתוף
* בן-ציון אייזנשטט, מרגליות, הרב משה זבולן, **דור רבניו וסופריו**, תרנ"ה-תרס"ה, חלק ה, עמוד 73, באתר היברובוקס
* שמואל נח גוטליב, ****אהלי שם****, פינסק תרע"ב, עמ' 304, באתר היברובוקס
* 'מרגליות, ר' משה־זבולון ("המגיד מגרודנה")', בתוך: דב ליפץ (מרכז המערכת), נתן גורן [ואחרים] (מערכת), **יהדות ליטא**, כרך ג, ספר א: "אישים", תל אביב: עם הספר, תשכ"ז, עמ' 69 (ספר יזכור לקהילת ליטא, בספריית העיר ניו יורק, תמונה 1267)
* ****לתולדות המחברים ראשי הישיבה זכרונם לברכה****, בתוך: **יבול היובלות**, ספר יובל המאה של ישיבת רבינו יצחק אלחנן, ניו יורק תשמ"ו. עמ' 203, באתר אוצר החכמה (צפייה מוגבלת למנויים)
* הרב משה זבולון מרגליות באתר ישיבה יוניברסיטי
* קברו ומידע נוסף באתר "קברים" (באנגלית)
* תמונה נוספת שלו בצעירותו
* משה זבולון מרגליות (1851-1936), דף שער בספרייה הלאומית

הערות שוליים
------------

1. ↑  ש. דניאל, **הרב יוסף חיים לוקשטיין ז"ל**, אור המזרח, כח, א (צו), ניו יורק, תשרי תש"מ. עמ' 92.
2. ↑  בן ציון אייזנשטט, ****לתולדות ישראל באמריקה****, פריט ע"ב, עמ' 38–39, באתר היברובוקס.
3. ↑  **חג יובל**, שערי ציון, שנה ז' (תרפ"ז), גיליון ו-ח, עמ' טו-טז.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007286156805171
* GND: 137341369
* ISNI: 0000 0000 5776 6227
* SNAC: w6n89v1p
* VIAF: 81545313
* WorldCat: viaf-81545313

 |
**BI-RADS** הוא ראשי תיבות של **Breast Imaging-Reporting and Data System** (מערכת דיווח ונתונים של דימות שד), כלי אבטחת איכות שתוכנן במקור לשימוש עם ממוגרפיה. המערכת היא מאמץ משותף של קבוצות בריאות רבות, אך היא מפורסמת על ידי, ובעלת הסימן המסחרי של האקדמיה האמריקאית לרדיולוגיה (ACR).

המערכת נועדה לתקנן את הדיווח ומשמשת אנשי מקצוע רפואיים כדי להעביר את הסיכון של מטופלת לפתח סרטן שד, במיוחד עבור מטופלות עם רקמת שד צפופה. המסמך מתמקד בדו"חות הרפואיים המשמשים אנשי מקצוע רפואיים, ולא בדו"חות מקוצרים המסופקים למטופלים.

מערכת זו מקובלת לשימוש קליני ומחקרי בכל העולם ואף תורגמה לשפות רבות כולל ערבית, ספרדית, יפנית, גרמנית, צרפתית ואיטלקית.

מסמכים שפורסמו
--------------

ה-BI-RADS מפורסם על ידי ACR בצורה של אטלס *BI-RADS. החל מ-2013,* *האטלס* מחולק לשלושה פרסומים:

* ממוגרפיה
* אולטרסאונד
* MRI

קטגוריות הערכה
--------------

בעוד BI-RADS היא מערכת בקרת איכות, בשימוש יומיומי המונח *BI-RADS* מתייחס לקטגוריות הערכת ממוגרפיה. אלו הם קודים מספריים סטנדרטיים המוקצים בדרך כלל על ידי רדיולוג לאחר פענוח ממוגרפיה. זה מאפשר הבנה תמציתית וחד משמעית של רישומי המטופלים בין מספר רופאים ומספר מוסדות רפואיים.

קטגוריות ההערכה פותחו בתחילה עבור ממוגרפיה ובהמשך הותאמו לשימוש עם ממצאי MRI ואולטרסאונד. הסיכום של כל קטגוריה, המובא להלן, כמעט זהה עבור כל שלושת השיטות.

קטגוריה 6 נוספה במהדורה הרביעית של BI-RADS.

קטגוריות ההערכה של BI-RADS הן:

* 0: סיווג לא שלם
* 1: שלילי
* 2: שפיר
* 3: כנראה שפיר
* 4: חשוד
* 5: חשוד מאוד לממאירות
* 6: ממאירות ידועה שהוכחה בביופסיה

סיווג לא שלם (BI-RADS 0) מחייב מאמץ למצוא בדיקות דימות קודמות לשם השוואה, או הזמנת המטופלת לחזור לצילומים בזוויות שונות, או באיכות גבוהה יותר. סיווג BI-RADS של 4 או 5 מחייב ביופסיה כדי להעריך את הנגע החשוד.

הסיווג היחיד של BI-RADS 4 אינו מעביר כראוי את הסיכון לסרטן לרופאים וקיים סיווג משנה:

* 4A: חשד נמוך לממאירות, > 2% עד ≤ 10% סבירות לממאירות
* 4B: חשד בינוני לממאירות, > 10% עד ≤ 50% סבירות לממאירות
* 4C: חשד גבוה לממאירות, > 50% עד < 95% סבירות לממאירות

קטגוריות צפיפות שד
------------------

החל מהמהדורה החמישית של BI-RADS:

* א. השדיים שומניים כמעט לחלוטין
* ב. ישנם אזורים מפוזרים של צפיפות פיברוגלנדולרית
* ג. השדיים צפופים בצורה הטרוגנית, דבר שעלול לטשטש גושים קטנים
* ד. השדיים צפופים ביותר, דבר המוריד את רגישות הממוגרפיה

הפניות
------

1. 

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **[[:commons:Category:{{{1}}}|BI-RADS]]** |

1. 1 2  Breast Imaging Reporting & Data System, www.acr.org
2. ↑  About ACR, www.acr.org
3. ↑  Reporting and Data Systems (RADS) Translations, www.acr.org
**לאונרדו לאו** (באיטלקית: **Leonardo Leo**; ‏5 באוגוסט 1694 - 31 באוקטובר 1744), ששמו המלא והמדויק יותר הוא **ליונארדו אורונצו סאלוואטורה דה לאו**, היה מלחין בארוק איטלקי.

חייו
----

לאו נולד בסאן ויטו דליי סקיאבוֹני (כיום סאן ויטו דאי נורמני, במחוז ברינדיזי), שהייתה אז חלק מממלכת נאפולי.

בשנת 1703 התקבל ללימודים בקונסרבטוריון דלה פייאטה דאי טורצ'יני בנאפולי, שם למד תחילה אצל **פרנצ'סקו פרובנצאלה** ואחר אצל **ניקולא פאגו**. היו שסברו, כי היה תלמידם של **פיטוני** ואלסנדרו סקרלטי, אבל לא ייתכן שלמד אצל המלחינים הללו, אף כי אין ספק בהשפעה שהייתה ליצירותיהם עליו. יצירתו המוכרת המוקדמת ביותר הייתה דרמה דתית, L'infedeltà abbattuta שביצעו חבריו ללימודים בשנת 1712.
ב-1714 העלה בתיאטרון החצר אופרה בשם Pisistrato, שהתקבלה בתשואות. לאו כיהן במשרות שונות בקאפלה המלכותית והמשיך לכתוב לבימה, לצד הוראה בקונסרבטוריון. אחרי שהוסיף ב-1722 תמונות קומיות ל-Bajazette של פרנצ'סקו גספאריני, לביצוע בנאפולי, חיבר ב-1723 אופרה קומית בשפה הנפוליטנית, La’mpeca scoperta. 

האופרה הקומית המפורסמת ביותר שלו הייתה Amor vuol sofferenze משנת 1739, הידועה יותר בשם La Finta Frascatana, שזכתה לשבח מפיו של **דה ברוס**. לאו התבלט לא פחות כמלחין של אופרות רציניות, Demofoonte 
משנת 1735 ו-L'Olimpiade משנת 1737, שתיהן לליברית של המשורר מטאסטאזיו, יצירותיו הנודעות ביותר בתחום זה. עם זאת, לאו מוכר יותר כמלחין מוזיקת קודש. הוא מת כתוצאה מאירוע מוחי תוך כדי חיבור אריות חדשות לביצוע מחודש של "לה פינטה פראסקטאנה".

סגנון כתיבתו
------------

לאו היה הראשון באסכולה הנאפוליטנית שהשיג שליטה מלאה בקונטרפונקט הרמוני מודרני. במוזיקת הקודש שלו באות לביטוי מיומנות והדרת כבוד; ההגיון גובר בה על להט הרגשות ואין בה שמץ מן הרגשנות שביצירותיהם של דוראנטה ופרגולזי. האופרות הרצינות שלו סובלות מן הצינה והחומרה שבסגנון כתיבתן, אבל באופרות הקומיות שלו גילה חוש הומור שנון. פרקי האנסמבל שלו נמרצים ומלאי התלהבות, אך אינם מגיעים לשיא חזק.

דוגמה נאה ואופיינית למוזיקת הקודש שלו היא "דיקסיט דומינוס" בדו מז'ור, בעיבוד סטאנפורד ובהוצאת נובלו. מספר שירים מתוך אופרות כלולים בהוצאות מודרניות.

לקריאה נוספת
------------

* Leonardo Leo באנציקלופדיה בריטניקה, מהדורה אחת-עשרה

קישורים חיצוניים
----------------

* 

* אתר האינטרנט הרשמי של לאונרדו לאו

ויקישיתוף מדיה וקבצים בנושא **לאונרדו לאו** בוויקישיתוף

* לאונרדו לאו, באתר ספוטיפיי
* לאונרדו לאו, באתר AllMusic (באנגלית)
* לאונרדו לאו, באתר MusicBrainz (באנגלית)
* לאונרדו לאו, באתר פרויקט מוטופיה
* לאונרדו לאו, באתר Discogs (באנגלית)
* לאונרדו לאו, באתר Songkick (באנגלית)
* לאונרדו לאו, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007274198605171
* BNE: XX1535965
* BnF: cb138965537 (data)
* CANTIC: a20138210
* CiNii: DA10722307
* GND: 118779524
* ICCU: LO1V131331
* ISNI: 0000 0000 8343 8649
* LCCN: n81035960
* LNB: 000044304
* MusicBrainz: 5afca891-8965-4cf6-a9c2-f0cc7d3c64a3
* NDL: 001292272
* NKC: jn20030507001
* NLA: 35765692
* NLG: 217914
* NLP: a0000001285717
* NTA: 073351458
* SNAC: w6vx0tzc
* SUDOC: 077907124
* Trove: 1077429
* VcBA: 495/20058
* VIAF: 56796786
* WorldCat: lccn-n81035960

 |
**סיידה מהפארה שאהיד בוכרי**, הידועה כ**סיידה מהפארה** או **מהפארה שאהיד** (נולדה ב-8 ביולי 1993) היא כדורגלנית פקיסטנית, והשוערת של הנבחרת הלאומית. היא זכתה עם קבוצתה בחמש אליפויות לאומיות, ונבחרה כשוערת הטובה ביותר וכשחקנית הפקיסטנית הטובה ביותר מספר רב של פעמים.

רקע
---

מהפארה נולדה בקראצ'י, סינד. היא לא התעניינה בכדורגל, עד שאמה דחקה בה להצטרף לקבוצת נוער שהתארגנה על ידי השגרירות האמריקאית, Young Rising Stars FFC.

### קריירה לאומית

היא התחילה את הקריירה שלה במועדון Young Rising Stars FFC כמגנה בשנת 2007. היא עברה לתפקיד שוערת ב-2008.

ב-2014 היא שיחקה במועדון בלוצ'יסטן יונייטד.

ב-2016, היא עברה לשחק ב-WAPDA F.C. היא זכתה עם שתי קבוצות אלה באליפות פקיסטן בכדורגל נשים חמש פעמים.

יחד עם חברתה לנבחרת פקיסטן, הקשרית זולפיה שאה, היא חתמה ב-2017 עם המועדון החובבני Rossoneri Women's FC בדובאי לעונה. בהינתן הפסקת כדורגל נשים במדינתה, היא ניצלה את האפשרות לזכות באימון ממוקד לשוערות, ופיתוח כישוריה, בין היתר בתקווה שייפתחו בפניה הזדמנויות בינלאומיות נוספות.

הביצועים שלה זיכו אותה בכינוי "הקיר".

בדומה לספורטאיות פקיסטניות אחרות, גם מהפארה מוטרדת מחוסר ההשקעה בפיתוח ספורט נשים במדינתה. מאז 2016, הנבחרת הלאומית אינה פעילה, בעיקר מחוסר השתייכות לפיפ"א, דבר המגביל את הקריירה של שחקניות הכדורגל. היא טוענת שהעיסוק בספורט הוא חשוב לילדות ולנשים, הן מבחינת בריאות פיזית, והן בשל היתרונות הנפשיים. היא מציינת שאף תחום ספורט לא יכול להתפתח ללא תמיכת האוהדים, ושבפקיסטן יש עוד דרך ארוכה, מכיוון שאין התייחסות רצינית לכדורגל נשים.

### קריירה בינלאומית

מהפארה היא השוערת הראשונה של נבחרת פקיסטן לכדורגל נשים, שהחלה להתחרות ב-2010, במשחקי פדרציית הכדורגל של דרום אסיה (SAFF), באליפות שנערכה איסלמבאד, פקיסטן. היא שיחקה בכל שלושת המשחקים (נגד סרי לנקה, נפאל ובהוטן).

### סטטיסטיקות בינלאומיות

| שנה | קבוצה | משחקים | שערים |
| --- | --- | --- | --- |
| 2010–הווה | פקיסטן הנבחרת הלאומית | 13 |  |

פרסים
-----

* השוערת הטובה ביותר (באליפות הארצית): 5 פעמים (2008, 2010, 2011, 2012, 2013)
* השוערת הטובה ביותר באליפות SAFF‏: 2 ‏(2011, 2014)
* השחקנית הטובה ביותר באליפות SAFF: ‏2011

הערות שוליים
------------

1. ↑  Syeda Mahpara PFF Official website.
2. ↑  MAHPARA EYES MORE FOREIGN LEAGUES FOLLOWING DUBAI STINT, EXPRESS TRIBUNE, April 10 2017
3. 1 2  "I want to be The Neuer of Women’s Football": Exclusive interview with Pakistan goalkeeper Syeda Mahpara, Soudeep Deb, Sports-nova, November 19, 2015
4. 1 2  Interview With Syeda Mahpara Shahid Best Goal Keeper of Pakistan, Football World Zone, May 19, 2014
5. ↑  Keeping Faith, Mir Shabbar Ali, footballpakistan.com, 13 בפברואר 2017
6. ↑  Syeda Mahpara Shahid footballworldzone blog.

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"סיידה מהפארה"**.
**איתן פז** (נולד ב-16 בפברואר 1980) הוא קצין צה"ל בדרגת אלוף-משנה בחיל הים הישראלי המשרת כמפקד בסיס אשדוד.

ביוגרפיה
--------

איתן פז נולד התגייס באוגוסט 1999 לקורס טיס, ממנו הודח לאחר שלא עבר את שלב הצ'קים. לאחר מספר חודשי דחיית שירות, התגייס לקורס חובלים במרץ 1999. לאחר שנה בקורס, איתן חתם ויתור מהקורס ועבר להיות לוחם בספינות הדבורים בפלגה 914 בספינה 817. לאחר שנכנס לשירות קבע כנגד בתור סגן מפקד דבורה חזר לקורס חובלים וסיים אותו בהצלחה. ביולי 2010 מונה למפקד ספינת הטילים אח"י קשת עד לינואר 2013. בשנים 2015–2017 שירת כמפקד פלגת מבצעים בבסיס אשדוד.

בשנים 2017–2018 פיקד על ספינת הטילים אח"י אילת. בשנים 2018–2019 פיקד על פלגה 34 בשייטת ספינות הטילים שכללה את הספינות אח"י קשת ואח"י רומח. הפלגה נסגרה לאחר מכן.

בשנים 2019–2020 היה סגן מפקד שייטת ספינות הטילים. מדצמבר 2020 פיקד על יחידת השליטה הימית וזירת המים הכלכליים עד לספטמבר 2022. לאחר מכן המשיך ללימודים במכללה לביטחון לאומי ובאוגוסט 2023 נכנס לתפקידו כמפקד בסיס אשדוד.

ב-7 באוקטובר 2023, בבוקר מתקפת הפתע, קיבל התרעה מאוגדת עזה על פעילות חריגה של מחבלים ברצועת עזה. הוא הגביר את הדריכות בבסיס אשדוד ובים, ועם תחילת מתקפת הפתע בלמו לוחמי פלגה 916 סירות מחבלים שניסו לחדור לחוף זיקים דרך הים. סוכלו 7 כלים ימיים שעליהם ניסו המחבלים לחדור, שבהם 60 מחבלים שנהרגו – בים, על קו החוף או מהאוויר, אך סירה אחת, ובה 11 מחבלים, הצליחה להגיע לחוף ולבצע את הטבח בחוף זיקים. חיל הים השתתף גם בהמשך הלחימה במלחמת חרבות ברזל.

הוא בעל תואר ראשון ושני במדעי המדינה מאוניברסיטת חיפה, בוגר קורס פיקוד ומטה, ובוגר המכללה לביטחון לאומי. נשוי ואב לארבעה.

קישורים חיצוניים
----------------

* שי לוי, ‏אחראי על הגזרה הימית בדרום: היכרות עם מפקד בסיס חיל הים אשדוד החדש, באתר ‏מאקו‏, 9 באוגוסט 2023
* קורות חייו של מפקד בסיס אשדוד, אלוף-משנה איתן פז, באתר צה"ל

הערות שוליים
------------

1. ↑  אמיר בוחבוט‏, המודיעין החסר, הפשיטה על חוף זיקים והחילוץ שהתעכב: כך נכשל חיל הים ב-7 באוקטובר, באתר וואלה!‏, 10 בנובמבר 2023
2. ↑  לילך שובל, "קודקוד גולני, כאן חיל הים אני עיניים בשטח": כך נראה שיתוף הפעולה בין כוחות היבשה לזרוע הים, באתר ישראל היום, 7 בנובמבר 2023

| מפקדי בסיס אשדוד |
| --- |
| 

|  |  |
| --- | --- |
| יקותיאל נץ • ברוך ברושי • מיכאל ברקאי • דב רם • איתן ליפשיץ • יוסף אלדר • מוסה לוי • אריה מרמרי • אברהם אשור • עמי אילון • אלכס טל • עוזי לבנת • יוסי לוי • חיים געש • שי ברוש • ניר מאור • זאב ינובסקי • שלמה פרומר • דניאל מעוז • מנחם לוי • יורם לקס • ירון לוי • דוד סער סלמה • דרור פרידמן • עידו בן-משה • גיא גולדפרב • יובל אילון • אמיר גוטמן • אלי סוחוליצקי • איתן פז |  |

 |
**גרייס מנג** (באנגלית: **Grace Meng**; נולדה ב-1 באוקטובר 1975) היא פוליטיקאית אמריקאית חברת המפלגה הדמוקרטית. מכהנת כנציגת המחוז השישי של ניו יורק בבית הנבחרים של ארצות הברית.

ביוגרפיה
--------

מנג נולדה בשכונת אלמהורסט ברובע קווינס שבניו יורק, בת למהגרים מטאיוואן. ב-1997 סיימה תואר ראשון באוניברסיטת מישיגן וב-2002 תואר JD במשפטים מישיבה יוניברסיטי. לאחר הלימודים עבדה כעורכת דין.

ב-2008 נבחרה לאספת המחוקקים של מדינת ניו יורק, לאחר שניצחה בבחירות המוקדמות של המפלגה הדמוקרטית את הנציגה המכהנת אלן יאנג, וגברה עליה גם בבחירות הכלליות בהן התמודדה יאנג כמועמדה עצמאי. ב-2010 נבחרה לתפקיד פעם נוספת.

ב-2012 נבחרה לנציגת המחוז השישי של ניו יורק בבית הנבחרים של ארצות הברית והושבעה לתפקיד בינואר 2013. ב-2014, 2016 ו-2018 נבחרה לתקופות כהונה נוספות. היא חברה בוועדת החוץ של בית הנבחרים ובתת הוועדה לענייני המזרח התיכון וצפון אפריקה. כמו כן היא חברה בוועדה לעסקים קטנים ובינוניים. היא משמשת עוזרת למצליף הסיעה הדמוקרטית וייסדה את השדולה הבין-מפלגתית לביטחון לילדים. מנג היא מהתומכות הבולטות של ישראל בבית הנבחרים, פעלה למען הקלות במתן אשרות כניסה לצעירים ישראלים, פעלה להחמרת הסנקציות הכלכליות על איראן והייתה הדמוקרטית הראשונה בבית הנבחרים שיצאה בפומבי נגד הסכם המעצמות על תוכנית הגרעין האיראנית.

מנג נשואה ואם לשני בנים.

קישורים חיצוניים
----------------

ויקישיתוף מדיה וקבצים בנושא **גרייס מנג** בוויקישיתוף
* 

* אתר האינטרנט הרשמי של גרייס מנג
* גרייס מנג, ברשת החברתית פייסבוק

* גרייס מנג, ברשת החברתית אקס (טוויטר)

* גרייס מנג, סרטונים בערוץ היוטיוב
* גרייס מנג באתר בית הנבחרים
* גרייס מנג באתר המדריך הביוגרפי של הקונגרס של ארצות הברית (באנגלית)

הערות שוליים
------------

1. ↑  legislator Grace Meng an emerging pro-Jewish voice in Congress, אתר JNS, ‏3 ביוני 2014
2. ↑  Queens Democratic Congresswoman Slams Obama Iran Deal Read more at: http://tr.im/WzatT, אובזרבר, 29 ביולי 2015

|  |  |
| --- | --- |
| בקרת זהויות עריכת הנתון בוויקינתונים | 
* LCCN: n2012015824
* SNAC: w6wx8884
* US Congress: M001188
* VIAF: 232764218
* WorldCat (עם VIAF): 232764218

 |
שגיאות פרמטריות בתבנית:מקורות   
פרמטרי חובה [ נושא ] חסרים 


 מזוודה טיפוסית המשמשת לנסיעות
**כבודה** או **מטלטלין** הוא מטען הכולל מזוודות, תיקים, מארזים ומכולות המכילים את חפציו האישיים של נוסע בזמן שהוא נע ממקום למקום. לרוב המטייל המודרני נושא עימו חבילות המכילות ביגוד, מוצרי טיפוח, חפצים קטנים, צורכי טיול. בנסיעה חזרה, מטיילים עשויים לשאת מזכרות ומתנות. הכבודה לרוב כוללת תיק או מזוודה שבנוסף ליכולת להכיל את החפצים לעיתים משתמשים גם להגנתם במהלך הנסיעה, בעזרת מעטפת קשיחה או חומר רך ועמיד. לעיתים קרובות יש לכבודה חלוקות פנימיות או מחיצות כדי לסייע באבטחת חפצים. ידיות מותקנות בדרך כלל כדי להקל על הנשיאה, ולחלק מהמזוודות עשויות להיות גלגלים ו/או ידיות או רצועות טלסקופיות כדי להקל על הזזתם.

אטימולוגיה
----------

המילה המילה מופיעה פעם אחת בלבד במקרא "וַיִּפְנוּ וַיֵּלֵכוּ וַיָּשִׂימוּ אֶת-הַטַּף וְאֶת-הַמִּקְנֶה וְאֶת-**הַכְּבוּדָּה** לִפְנֵיהֶם." (ספר שופטים, פרק י"ח, פסוק כ"א) ופעמיים נוספות כצורת נקבה של התואר כָּבֹד. זאת משום שבעבר רכוש רב העיד על אדם עשיר ממעמד חברתי גבוה שיש לכבדו.

קישורים חיצוניים
----------------

ויקישיתוף מדיה וקבצים בנושא **כבודה** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007538677105171
* BnF: cb12061511z (data)
* GND: 4202372-5
* LCCN: sh85078763
* NARA: 10665621

 |

1. ↑  ערך "כבודה", באתר האקדמיה ללשון העברית
**עמית גלזר** (נולד ב-30 במאי 2000) הוא כדורגלן ישראלי המשחק בעמדת הבלם בהפועל ירושלים מליגת העל.

קריירת מועדונים
---------------

גלזר נולד בתל אביב-יפו, לו אח-תאום כדורגלן תמיר גלזר, ואח גדול כדורגלן גם כן, דן גלזר. הם דודניו של הכדורגלן ושוער נבחרות ישראל, דניאל פרץ.

התחיל לשחק כדורגל במחלקת הנוער של מכבי תל אביב. ב-2019 עמית הושאל לבית"ר תל אביב בת ים עת שיחק בליגה הלאומית יחד עם תומר אלטמן, אחיו-התאום תמיר גלזר, והדודן שלהם, השוער דניאל פרץ, שם שיחק לאורך עונת 20–2019. בפברואר 2021 לאחר תקופה קצרה במכבי תל אביב, עמה רשם 3 הופעות בליגת העל, הושאל לקבוצת בני יהודה תל אביב, אך ירד איתה לאחר עונה אחת לליגה הלאומית. לאחר שנתיים בבני יהודה תל אביב, בעונת 23–2022 חזר עמית לליגת העל כשהושאל להפועל ירושלים, ובעונתו הראשונה במדי הפועל ירושלים רשם 20 הופעות, השתלב היטב ותרם רבות לעיבוי החלק ההגנתי של הקבוצה. בתחילת עונת 24–2023 הושאל בשנית להפועל ירושלים מליגת העל, ממועדונו מכבי תל אביב.

נבחרת ישראל
-----------

גלזר ואחיו-התאום תמיר גלזר, שניהם שיחקו באותה עת בנבחרת הצעירה של ישראל עד גיל 21.

קישורים חיצוניים
----------------

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu

הערות שוליים
------------

1. 1 2  נדב צנציפר, עומד בפרץ: דניאל פרץ מרשים במכבי ת"א, באתר ynet, 25 בספטמבר 2021
2. ↑  רז אמיר, ‏מכבי תל אביב השאילה 16 שחקנים לבית"ר ת"א, באתר ONE‏, 6 באוגוסט 2019
3. ↑  עמית גלזר הצטרף לבני יהודה בהשאלה
4. ↑  גיא בן זיו, חוזר לליגת העל: עמית גלזר חתם בהפועל ירושלים, באתר ynet, 27 ביוני 2022
5. ↑  עמית גלזר ימשיך עונה נוספת בהפועל ירושלים: "התאהבתי בקבוצה", באתר וואלה!‏, 21 ביוני 2023
**אווקה אשטה** (נולד ב-5 בספטמבר 1999) הוא כדורגלן ישראלי המשחק בעמדת הקשר האחורי בהפועל ירושלים.

קריירה
------

אשטה נולד באתיופיה, ובגיל 4 עלה עם משפחתו לישראל. כאשר היה ילד הצטרף לליגת השכונות אותה הפעילה הפועל קטמון ירושלים, בה אשטה הרשים את אנשי המועדון ובגיל 13 הצטרף לקבוצת הילדים שלה.

ב-16 בדצמבר 2016 אשטה ערך את הופעת הבכורה שלו בקבוצה הבוגרת בהפסד 0–6 למכבי אחי נצרת. בעונת 2019/2020 אשטה הפך לשחקן הרכב ופרט למשחק אחד, השתתף בכל משחקי הקבוצה בליגה. ב-13 בינואר 2020 אשטה הבקיע צמד בניצחון 0–2 נגד בית"ר תל אביב בת ים. בקיץ 2020, התאחדה קטמון עם הפועל ירושלים המקורית ואשטה הצטרף לקבוצה המאוחדת. אשטה היה שותף לחזרה של הפועל ירושלים לליגת העל אחרי 21 שנים בליגות הנמוכות.

ב-21 באפריל 2023 האריך את חוזהו ב-3 שנים.

באוקטובר 2021, אשטה זומן לראשונה לסגל נבחרת אתיופיה.

תארים
-----

הפועל קטמון
* גביע הטוטו: 2018/2019

קישורים חיצוניים
----------------

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway
* פרופיל, באתר FootballDatabase.eu
* חדשות 13: סיפורו של אווקה אשטה, בביצוע 9 באפריל 2020, סרטון באתר יוטיוב

הערות שוליים
------------

1. ↑  ליאב נחמני, אווקה אשטה: "גדלתי יחד עם הפועל ירושלים עד לליגת העל", באתר ישראל היום, 26 באוגוסט 2021
2. ↑  גיא בן זיו, ‏הקשר אווקה אשטה האריך חוזה בהפועל ירושלים, באתר ONE‏, 21 באפריל 2023
3. ↑  גיא בן זיו, ‏כבוד: אווקה אשטה זומן לסגל נבחרת אתיופיה, באתר ONE‏, 31 באוקטובר 2021
הרב **משה (מוישי) הגר-לאו** (נולד ב-2 במאי 1953, י"ז באייר התשי"ג, בתל אביב) הוא ראש המכינה הקדם צבאית יתיר וסגן מפקד אוגדה במילואים בדרגת אלוף-משנה. עד לתחילת 2018 שימש גם כראש מועצת המכינות הקדם צבאיות.

ביוגרפיה
--------

נולד לרב יהושע הגר לאו. הגר-לאו היה קצין צה"ל ששירת במגוון תפקידים בסדיר ובמילואים, ובהם מפקד גדוד 77 וסגן מפקד אוגדת יהודה בתקופת מבצע חומת מגן. לאחר שחרורו מהשירות הסדיר למד בישיבת מרכז הרב במשך שלוש שנים.

ב-1979 נמנה עם מקימי היישוב החקלאי-שיתופי בית יתיר שבדרום הר חברון. הוא עבד כרועה צאן ובהמשך ניהל את כרם ענבי המאכל של היישוב ואף שימש כמזכיר היישוב.

ב-1992 נמנה עם מקימי המכינה הקדם צבאית יתיר, ומאז עומד בראשה.

בשנת 1999 נהרגה בתו, הוריה, יחד עם ארוסה מיכאל אונא, בתאונת דרכים. מאז הפך הרב הגר-לאו פעיל גם בנושא הזהירות בדרכים.

פעילות פוליטית
--------------

בשנת 2004, בתקופת המחאה נגד תוכנית ההתנתקות, פורסם בתקשורת שהרב הגר, שעומד בראש איגוד המכינות הקדם-צבאיות, תומך בסירוב פקודה. הרב הגר טען שדבריו סולפו ולאחר סערה תקשורתית הוציא איגוד המכינות (יחד עם הרב הגר) הודעה שבה קראו לחייליהן לציית לפקודות הצבא.

באותה תקופה הקים הרב הגר תנועה בשם "רוח אחרת" למאבק בתוכנית ההתנתקות ושקל לעמוד בראשות מפלגה דתית ציונית שתציע אלטרנטיבה למפד"ל משום שלדבריו "המפד"ל בשנים האחרונות הפכה להיות גוף נגרר אחרי הציונות החילונית, במקום להיות גוף מוביל".

בשנת 2015, לקראת הבחירות לכנסת העשרים, הצטרף למפלגת יחד בראשות אלי ישי ופורסם שיוצב במקום הרביעי ברשימת המפלגה לכנסת אך יום לפני הגשת הרשימות פרש ממקומו מכיוון שהתנגד לאיחוד בין המפלגה למפלגת עוצמה יהודית בראשות מיכאל בן-ארי.

משפחתו
------

הרב הגר-לאו מתגורר בבית יתיר, נשוי לרונית ואב לשמונה ילדים.

הוא אחיינו של הרב ישראל מאיר לאו (אביו והרב לאו אחים מן האב אך לא מן האם), ונינו של רבי ישראל הגר, האדמו"ר מוויז'ניץ (ה"אהבת ישראל"). אחותו היא הרבנית עידית איצקוביץ ממדרשת הרובע.

אילן יוחסין
-----------

|  |  |  |
| --- | --- | --- |
|  |  | צבי יהודה לאו |
|
|   |   |   |   |   |   |   |   |   |  |  |
|   |   |   |   |   |   |
| ישראל יוסף לאו |   | משה חיים לאו |
|
|   |  |  |   |   |   |   |   |   |   |   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |
|  |  | נפתלי לאו-לביא |  |  |  |  |  | ישראל מאיר לאו |  |  |  |  |  | יהושע הגר-לאו |
|
|   |   |   |   |   |   |   |   |   |  |  |  |   |   |   |   |   |   |   |   |  |  |  |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |
| בנימין (בני) לאו |   | עמיחי לאו-לביא |   | משה חיים לאו |   | דוד לאו |   | משה הגר-לאו |   | עידית איצקוביץ |  |
|

קישורים חיצוניים
----------------

* הרב משה הגר-לאו, ‏חוסן לאומי ומיגור הטרור, באתר כיפה, 4 בפברואר 2004
* נאוה צוריאל, המפד"ל המשופצרת, באתר nrg‏, 5 בנובמבר 2004

הערות שוליים
------------

1. 1 2  נאוה צוריאל, המפד"ל המשופצרת, באתר nrg‏, 5 בנובמבר 2004
2. ↑  חנן גרינווד, ‏הרב משה הגר יוצב במקום הרביעי ברשימת 'יחד' לכנסת, באתר כיפה, 21 בינואר 2015
3. ↑  מנדי גרוזמן, ראש המכינה ביתיר פורש מרשימתו של אלי ישי, באתר nrg‏, 29 בינואר 2015
פירוש נוסף ערך זה עוסק בכדורגלן דני. אם התכוונתם לרוני שוורץ (ג'ודוקא ישראלית), ראו רוני שוורץ (ג'ודוקא).

**רוני שוורץ נילסן** (נולד ב-29 באוגוסט 1989) הוא כדורגלן דני-יהודי המשחק בעמדת החלוץ .

קריירה
------

שוורץ התחיל את הקריירה שלו במחלקת הנוער של אולבורג, ובינואר 2006 חתם בקבוצה הבוגרת. למרות שסומן ככישרון עולה וכאחד משחקני עתיד של המועדון, שוורץ לא הצליח לעמוד בציפיות והוא שימש לרוב כשחקן מחליף. בקיץ 2011 סיים את חוזהו באולבורג וחתם בראנס שירדה באותה עונה לליגה השנייה.

בעונתו הראשונה במועדון שוורץ הבקיע 8 שערים והיה שותף לחזרה של המועדון לליגה הראשונה. בעונת 2012/2013 הבקיע 14 שערים והיה מלך השערים באותה עונה של המועדון ובמקום ה-3 בליגה, ובאותה עונה סיים המועדון במקום ה-3 בליגה ובמקום השני בגביע דבר שהוביל להארכת חוזהו של שוורץ עד קיץ 2016.

ב-11 ביוני 2014 חתם שוורץ בגנגאן והפך לדני השלישי שמצטרף למועדון אחר לארס יאקובסן וג'ונאס לוסי.

ב-26 בינואר 2016, שוורץ הושאל באסביירג.

ב-24 באוגוסט 2016, שוורץ חתם בוואסלנד-בוורן.

ב-22 בינואר 2018, שוורץ חתם לשנתיים בספרסבורג 08 מליגת העל הנורווגית. שוורץ היה שותף לעלייה של הקבוצה לשלב הבתים של הליגה האירופית בעונת 2018/2019.

ב-30 באוגוסט 2018, שוורץ חתם בסילקבור.

בינואר 2020, שוורץ חתם לשנתיים וחצי במיטיולן.

ב-4 בינואר 2021, שוורץ חתם לשנתיים וחצי בצ'רלטון את'לטיק מהפוטבול ליג הראשונה.

בינואר 2022 שוורץ חתם בוונדסיסל.

ב-27 במרץ 2024 חתם בפרדריקיה.

קישורים חיצוניים
----------------

ויקישיתוף מדיה וקבצים בנושא **רוני שוורץ** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu
**מוסדות חדוות התורה** כוללים ישיבה תיכונית חרדית ומכינה לישיבה השוכנות בשכונת רוממה בירושלים וסמינר בית יעקב השוכן בשכונת גבעת שאול בירושלים.

עד שנת תשע"ו השתייכו המוסדות לרשת אמי"ת.

היסטוריה
--------

הישיבה הוקמה בשנת 2014 על ידי הרב אהרון ברנדוין (ששימש כמנהל הישיבה עד לשנת 2023), ואחיו הרב משולם ברנדוין שמשמש כראש הישיבה. בפברואר 2023 החליף הרב יואל פריי את הרב אהרן ברנדוין בתפקיד מנהל הישיבה. הרב ברנדוין נשאר הבעלים ומנכ"ל המוסדות ונושא בתפקיד "נשיא הישיבה".

בעת הקמתה שכנה הישיבה ברחוב הנביאים ומנתה כ-16 תלמידים. בשנת הלימודים 2015 עברה הישיבה למבנה גדול יותר, בשכונת גבעת שאול. ב-2018 עברה לשכונת רוממה.

הישיבה
------

ככלל, בישיבה ישנו שיעור אחד בכל מחזור. כיום מונה הישיבה כ-170 בחורים.

רוב תלמידי המוסדות באים מירושלים וסביבתה, מיעוטם מרחבי הארץ, ובודדים מחוץ למדינת ישראל. התלמידים משלימים בישיבה בגרות מלאה במסגרת אגף החינוך הממלכתי חרדי. קוד הלבוש בישיבה תואם לזה המונהג בישיבות הקטנות-על פי תקנון הישיבה; התלמידים מחויבים ללבוש חולצה לבנה במהלך יום הלימודים, ומקטורן ומגבעת במהלך התפילות.

בישיבה, בדומה לשאר הישיבות התיכוניות החרדיות, מתנהל סדר יום ישיבתי התואם ברובו לסדר יום של ישיבה קטנה ומספר שעות בצהריים בהם לומדים לימודי חול. ימי שישי מוקדשים אף הם ללימודי חול. בחלק מימי החופש מתקיים יום לימודים ארוך בישיבה על מנת להשלים את לימודי החול.

בישיבה מתקיימים לעיתים 'זיצים'.

בישיבה קיימת פנימייה המיועדת עבור בחורים הגרים מחוץ לעיר או מחוץ למדינה.

רובם של התלמידים ממשיכים את לימודיהם בישיבות גדולות חרדיות, בהן ישיבת חברון, ישיבת איתרי, ישיבת דרך אמונה, ישיבת וולפסון, ישיבת היכל יצחק - לנדא וישיבת קול תורה.

המכינה
------

המכינה נפתחה בשנת תשע"ה (2015), ולומדים בה כשישים תלמידים בכיתות ז' וח'. בשעות אחר הצהריים נלמדים לימודי ליבה, ושיעורי בקיאות בסוף היום. חלק מהתלמידים ממשיכים ללמוד בישיבה.

צוות המוסדות
------------

ראש הישיבה הוא הרב משולם ברנדוין. מנהל הישיבה הוא הרב יואל פריי ונשיא הישיבה הוא הרב אהרן ברנדוין (אחיו של ראש הישיבה). משגיח הישיבה הוא הרב יצחק בוקובסקי, המשמש גם כמנהל התיכון של הישיבה וכר"מ בקיאות של שיעור ד'.

הר"מים בעיון הם: הרב דוד ויזל, ר"מ שיעור א' והמשנה לראש הישיבה; הרב צבי באגד, ר"מ שיעור ב'; הרב רפאל נחומברג, ר"מ שיעור ג'; והרב יעקב פרנקל, ר"מ שיעור ד'.

הר"מים בבקיאות הם: הרב ישעיהו אלפר, ר"מ שיעור א'; הרב אריה פומרנצ'יק, ר"מ שיעור ב; הרב יואל פריי, ר"מ שיעור ג' ומנהל הישיבה; הרב מאיר קאסל, ר"מ שיעור ד' ור"מ ההלכה של הישיבה, והרב יצחק בוקובסקי, ר"מ שיעור ד' ומשגיח השיבה.

בעבר שימשו כר"מים בישיבה: הרב יהושוע פפר והרב עקיבא המניק.

מנהל המכינה הוא הרב צבי גוטמן, המשמש כמחנך כיתה ח', ולצידו הרב מאיר גודס, המשמש כמחנך כיתה ז'.

קישורים חיצוניים
----------------

* 

* אתר האינטרנט הרשמי של מוסדות חדוות התורה
* הלהיט הירושלמי החדש: כך הפך החינוך הממלכתי־חרדי למבוקש ביותר, (אורכב 08.06.2020 בארכיון Wayback Machine) אלון לוי, אתר 'ידיעות ירושלים'
**שיר סתיו** (בצרפתית:**Chanson d'automne** בתרגומים לעברית נקרא גם בשמות נוספים) – שירו המפורסם ביותר של המשורר הצרפתי פול ורלן. פורסם לראשונה בשנת 1866.

תוכן השיר
---------

השיר פורסם לראשונה בקובץ השירים הראשון של המשורר שיצא לאור - Poèmes saturniens (שירים שבתאיים) בשנת 1866.

בשיר זה מדמה המשורר את כוחות הטבע המאפיינים את הסתיו לחייו של האדם. קולות הרוח נשמעות כמו קולות הכנור הפוצעות את לבו של האדם, שזמנו נגזר ומותו קרוב מתמיד. לקראת סוף השיר האדם אינו אלא עלה נושר אשר נידף ברוח הסתיו.

המשפטים הקצרים, המדודים והחרוזים הפכו את השיר לאחד מהמפורסמים בשירה הצרפתית.

השיר במסגרת הפלישה לנורמדי
--------------------------

ב-1 ביוני 1944 שודרו שלושת השורות הראשונות של השיר ברדיו לונדון ששידר בצרפתית לצרפת הכבושה. היה זה סימן מוסכם לתנועת ההתנגדות הצרפתית שהפלישה תתרחש בתוך שבועיים.

ב-5 ביוני בשעה 23:15 שודרו שלושת השורות הבאות של השיר. היה זה סימן שהפלישה תחל תוך 48 שעות והגיע הזמן שהמחתרת בצרפת תחל בפעילות חבלנית, בעיקר חבלות במסילות הרכבת.

הלחנה
-----

השיר עובד מחדש, הולחן והושר בידי שארל טרנה בשנת 1940. ייתכן שהפופולריות של השיר גרמה לכך ששיר זה שימש את המחתרת הצרפתית לשידור הודעת צופן המרמזת על הפלישה הקריבה.

מילים מהשיר שולבו בשירו של סרז' גינסבורג - "Je suis venu te dire que je m'en vais".

תרגומים לעברית
--------------

השיר תורגם לראשונה בידי זאב ז'בוטינסקי בשנת 1911. להלן השיר בשפת המקור ותרגומו של ז'בוטינסקי:

|  |  |
| --- | --- |
| **תרגומו של זאב ז'בוטינסקי**

בִּנהִי מַמרוֹר
הוֹמֶה כִנּוֹר
טֵבֵת פָּרוּע,
וְאֶל הַלֵּב
חוֹדֵר כְּאֵב
וְגַעֲגוּעַ.

שָׁעוֹן יִפעַם –
לִבִּי נִדהָם.
פָּנַי יֶחוָרוּ,
ובִדמָעוֹת
אֶזכֹּר שָׁעוֹת
אֲשֶׁר עָבָרוּ

וְאָז יָטִיל
בְּלֹא שְׁבִיל
אוֹתִי הַסַּעַר –
יִשָּׂא, יַגלֶה
כְּמוֹ עָלֶה
שֶׁמֵּת בַּיַּעַר…
 | **המקור בצרפתית**

Les sanglots longs
Des violons
De l'automne
Blessent mon cœur
D'une langueur
Monotone.

Tout suffocant
Et blême, quand
Sonne l'heure,
Je me souviens
Des jours anciens
Et je pleure;

Et je m'en vais
Au vent mauvais
Qui m'emporte
Deçà, delà,
Pareil à la
Feuille morte.
 |

תרגומים נוספים לעברית נעשו על ידי אלה אמיתן, אביב עקרוני, חמוטל בר-יוסף, זיוה שמיר, עמינדב דיקמן ואורנה ליברמן.

קישורים חיצוניים
----------------

ויקישיתוף מדיה וקבצים בנושא **שיר סתיו** בוויקישיתוף
* פול ורלן, משורר מקולל מאת ד"ר אורנה ליברמן
* שיר סתיו, בביצוע שיר סתו מאת פול ורלן, בתרגום זאב ז'בוטינסקי בהקראת ד"ר דורי מנור, סרטון באתר יוטיוב

הערות שוליים
------------

1. ↑  כל התרגומים הללו פורסמו יחד במאמר -
אשר רייך, השוואת תרגומים – קינת סתיו, באתר הארץ, 14 בינואר 2011
2. ↑  כאן
פסל רומי של אנטינואוס הצעיר; מוצג במוזיאון הישן, ברלין
פסלי אדריאנוס ואנטינואוס במוזיאון הבריטי
פסל אנטינואוס מהמאה ה-2 במוזיאון פיו קלמנטינו
**אָנְטִינוֹאוֹס** (מיוונית: **Ἀντίνοος**; בערך 111–130) היה נער יווני מביתיניה שנודע כמאהב של הקיסר הרומי אדריאנוס. לאחר מותו הפך אותו אדריאנוס לאל.

קורות חיים
----------

לא הרבה ידוע על חייו של אנטינואוס. הוא נולד בעיר קלאודיופוליס (כיום העיר בולו שבטורקיה), בפרובינקיה הרומית ביתיניה שבאסיה הקטנה, בערך בשנת 111 לספירה. מניחים שאדריאנוס פגש בו בשנת 123, לקח אותו עמו לאיטליה, ודאג לחינוכו. בשנת 128 כבר הפך לנער האהוב של אדריאנוס וליווה אותו במסעותיו באימפריה.

בשנת 130 טבע אנטינואוס למוות בנהר הנילוס שבמצרים. סיבת מותו לא ידועה, ויש המשערים שנרצח. לאחר מותו הכריח אדריאנוס את האימפריה כולה להתעטף באבל לזכרו של אהובו המת, והפך אותו לאל. אנטינואוס היה האחרון שלא מן המשפחה הקיסרית שהוכרז לאל בעולם העתיק. אדריאנוס הקים במצרים עיר בשם אנטינואופוליס (אנ'), על שם אהובו. בשארית ימי חייו מימן אדריאנוס יצירת אלפי פסלים בדמותו של אנטינואוס וכן טבע מטבעות לזכרו.

בתרבות
------

* בסיפורו של אוסקר ויילד "המלך הצעיר", המלך מנשק פסל של אנטינואוס כביטוי ל"תשוקה המוזרה שלו ליופי"
* בספרו של אוסקר ויילד "תמונתו של דוריאן גריי", נרמז שבאזיל הולוורד צייר את דוריאן גריי בתור אנטינואוס היושב על חרטום הדוברה של הקיסר אדריאנוס
* בספר "עלובי החיים" מוזכר אנטינואוס בתיאור אחת הדמויות
* המשורר הפורטוגזי פרננדו פסואה חיבר את השיר "אנטינואוס"
* בספרה של מרגריט יורסנאר "זכרונות אדריאנוס" מהווים יחסי הקיסר ואנטינואוס אחד הנושאים המרכזיים

ראו גם
------

ויקישיתוף מדיה וקבצים בנושא **אנטינואוס** בוויקישיתוף
* אנטינואוס סילואנוס
* אדריאנוס

קישורים חיצוניים
----------------

* אנטינואוס, באתר אנציקלופדיה בריטניקה (באנגלית)
* אנטינואוס, באתר אנציקלופדיית ההיסטוריה העולמית (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007278517105171
* BIBSYS: 90244356
* BnF: cb12503835w (data)
* GND: 118649639
* ISNI: 0000 0001 0805 0457
* LCCN: n84088227
* NLP: a0000002648191
* RERO: 02-A010043621
* SUDOC: 034265457
* VcBA: 495/27700
* VIAF: 121611023
* WorldCat: lccn-n84088227

 |
המונח "השאה" מפנה לכאן. לערך העוסק בהגבהה או הנמכה של שיר או יצירה מוזיקלית, ראו השׂאה (מוזיקה).
**סוּגֵסְטְיָה** או **הַשָּׁאָה** בעברית היא תהליך פסיכולוגי שבו ניתן לגרום לבני אדם לשנות את עמדותיהם, רגשותיהם ואמונותיהם על ידי השפעה תת מודעת על מרכיבים אלה. בעוד שהיפנוזה משנה את מצב התודעה, ומספקת גישה לזכרונות או למידע הנמצאים במוחו של האדם, הסוגסטיה יכולה להיעשות גם במצב היפנוטי, אך גם במצב של הכרה מלאה. 

המילה סוגסטיה נובעת מהמילה הלועזית suggestion שמשמעותה "הצעה" – וזו למעשה דרך פעולתה: היא מציעה לאדם דרך פעולה מסוימת. הסוגסטיה יכולה להיעשות בצורה מילולית – באמצעות שיחה, או בצורה פיזית, כלומר באמצעות סימני גוף.

הסוגסטיה מיוחסת גם לתהליכים היפנוטיים באמצעותם ניתן לשכנע בני אדם לשנות את עמדותיהם, רגשותיהם, אמונותיהם ואף את תחושות הגוף ופעילותו. כמו בכל הצעה, המקבל יכול להשתכנע ולקבלה, אך גם לסרב. במהלך היפנוזה אדם מצוי במצב תודעה ייחודי שגורם לנכונות לקבל סוגסטיות (הצעות) בצורה גבוהה יותר מאשר בחיי היום יום. לדוגמה, ניתן "להציע" לסובל מלחץ דם גבוה להוריד את לחץ הדם במהלך היפנוזה, למעשן לשנוא סיגריות וכיוצא באלה.

בני האדם מגיבים באופן שונה להשפעת סוגסטיה. אדם המושפע ממנה בקלות נקרא **סוגסטבילי**. מרבית האנשים סוגסטבילים, אך ישנם אנשים שאינם סוגסטבילים או שהם סוגסטבילים במידה נמוכה מאוד.

דוגמאות
-------

* דוגמה לסוגסטיה מילולית: מלצר השואל את הסועד במסעדה האם ברצונו לשתות תה או קפה. המלצר השתמש (ייתכן שבאופן בלתי מגמתי) בטכניקה סוגסטית – הוא גרם לסועד להניח שהוא צמא, ושהוא רוצה תה או קפה.
* דוגמה נוספת לסוגסטיה מילולית: כשמתבקשים לא לחשוב על חתול שחור, תמונת חתול שחור קופצת מיד לתודעה, ומכאן רצף האסוציאציות כבר מושפע לכיוון הרצוי.
* דוגמה לסוגסטיה גופנית: אליס מבקשת מבוב לחשוב על קלף משחק מסוים, תוך כדי שהיא מציירת באוויר בתנועות ידיים אקראיות, לכאורה, את הספרה 6 ואת צורת היהלום, ואז בוב חושב על אותו קלף.
* דוגמה לסוגסטיה חזותית: המרצה מציג לסטודנט תמונה מטושטשת לאחר הרצאה על פרפרים, הסטודנט יחשוב שבתמונה מופיע פרפר.
* קו סוגסטיבי

ראו גם
------

* אוטוסוגסטיה
* היפנוזה
* דמיון מודרך
* מניפולציה (פירושונים)

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **סוגסטיה** |

* סוגסטיה, באתר אנציקלופדיה בריטניקה (באנגלית)

הערות שוליים
------------

1. ↑  הַשָּׁאָה, באתר האקדמיה ללשון העברית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007565553105171
* BnF: cb11950934p (data)
* GND: 4058525-6
* LCCN: sh85083665
* NDL: 00560284
* NKC: ph116333

 |
פירוש נוסף ערך זה עוסק בבעלי חיים בעלי מערכת רבייה דו מינית. אם התכוונתם לבני אדם בעלי מערכת רבייה כזו, ראו אינטרסקס.
הזדווגות של חלזונות הגינה, להם תאי רבייה הן של זכר והן של נקבה.
**הרמאפרודיט** או **אנדרוגינוס** (באנגלית: **Hermaphrodite**) הוא יצור חי (למשל, בעל חיים או צמח) המתרבה ברבייה מינית ומייצר גם תאי מין נקביים וגם תאי מין זכריים.

חמנייה משתייכת למשפחת מורכבים השייכת למערכת בעלי הפרחים. רוב בעלי הפרחים הם הרמאפרודיטים
**הרמאפרודיט סימולטני** הוא אורגניזם בוגר בעל מערכת רבייה זכרית ונקבית הפועלות בו-זמנית, כאשר על פי רוב מתקיימים מנגנונים (התנהגותיים / פיזיולוגיים) המונעים הפריה עצמית. נפוץ באלמוגים המייצרים בעונה מסוימת תאי זוויג שונים, ומשחררים אותם למים לצורכי רבייה, בתזמון מדויק. לעומת זאת, אצל **הרמאפרודיט שאינו סימולטני**, מערכות רבייה זכריות ונקביות פעילות בשלבי חיים שונים.

דוגמאות:

* רוב הצמחים בעלי הפרחים הם הרמאפרודיטים ונקראים צמחים דו-מיניים, שכן יש להם אברי רבייה זכריים (אבקנים) ונקביים (צלקת ושחלות) באותו הפרח. מערכת בעלי הפרחים היא המערכה הגדולה ומהחשובות ביותר של הצמחים העילאיים והיא כוללת עשרות אלפי מיני צמחים. ברוב הצמחים הללו קיימים מנגנונים למניעת הפריה עצמית, אולם יש מינים שבהם מתרחשת האבקה עצמית ואבקה של פרח נתון מפרה את הביציות של אותו פרח.
* חלזונות – כ-60 אלף מינים המהווים את המחלקה הגדולה ביותר במערכת הרכיכות. בפגישה בין שני חלזונות מאותו מין טקסונומי, כל אחד מהם תורם זרע להפריית הביציות של השני. במקרה כזה כל צד מטיל ביצים מופרות.

בעבר שימש מונח זה גם לציין פתולוגיה של פרט (למשל אדם ספציפי) שבניגוד לשאר בני מינו הטקסונומי יש לו סממני מין של שני הזוויגים. כיום נהוג לכנות פרט כזה בשם "אינטרסקס".

מקור המונח
----------

מקור המונח "הרמאפרודיט" בסיפור המיתולוגי על הרמאפרודיטוס (בנם של הרמס ואפרודיטה – ומכאן שמו). המונח "אנדרוגינוס" הוא הלחם של "אנדרו" (זכר) ו"גין" (נקבה).

קישורים חיצוניים
----------------

ויקישיתוף מדיה וקבצים בנושא **הרמאפרודיט** בוויקישיתוף

הערות שוליים
------------

1. ↑  Alexander M. Kerr et al. Correlated evolution of sex and reproductive mode in corals (Anthozoa: Scleractinia), Proceedings Of The Royal Society B, ‏21/7/2010

|  |  |
| --- | --- |
| בקרת זהויות עריכת הנתון בוויקינתונים | 
* GND: 4191351-6
* TDVİA: hunsa

 |
תבנית:מיון זה חיה גדולה שאין בישראל חיה יפה ומגגניבה
**קפיבארה** (שם מדעי: *Hydrochoerus*) הוא סוג של מכרסם ענק מאמריקה הדרומית ששייך למשפחת הקביתיים. זהו המכרסם הגדול ביותר בעולם – משקלו הממוצע 50 ק"ג, ואורכו 130 ס"מ. הקפיבארות הננסיות קטנות מעט יותר מקרובותיהן.

מאפיינים
--------

לקפיבארה גוף כבד, צבע גוף צהוב-חום עם אדמדם, והוא חסר זנב. גולגולתו שטוחה, כשבחלקה העליון נמצאת מערכת החישה, והיא דומה במבנה הכללי שלה לגולגולת ההיפופוטם.

מכרסמים אלה הם קרובי משפחה רחוקים של השרקן ושל הדורבן, וחיים רק באמריקה הדרומית, בקרבה למים, שבהם הם מחפשים צמחי מים ועשבים. הם מיטיבים לשחות ואף לצלול. הם ניזונים גם משורשים שהם אוכלים בעזרת תחיבת חוטמם לקרקע.

הקפיבארה פעיל בשעות בין הערביים והלילה. הם חיים בקבוצות משפחתיות של 10–20 פרטים.

הריון נקבת הקפיבארה נמשך ארבעה חודשים, ובסופם נולדים שניים עד שמונה גורים. תוחלת חייהם 10-8 שנים.

אויביו העיקריים של הקפיבארה הם קיימנים ויגוארים, שהוא מתגונן מפניהם בהסתתרות בסבך הצמחייה. בעת שהוא חש בסכנה, הוא נמלט תוך השמעת צווחה. כאמצעי התגוננות הוא משתמש בשיניו החדות.

בשל התרבותם המהירה, מותרים הקפיבארות בציד במדינות תפוצתם. הם ניצודים כדי להשתמש בפרוותם היקרה ולאכילת בשרם.

מינים
-----

* *Hydrochoerus ballesterensis* – נכחד
* *Hydrochoerus gaylordi* – נכחד
* קפיבארה מצויה (*Hydrochoerus hydrochaeris*)
* קפיבארה ננסית (*Hydrochoerus isthmius*)

גלריה
-----

* 
* קפיבארה ננסיתקפיבארה ננסית
* קפיבארה מצויהקפיבארה מצויה

קישורים חיצוניים
----------------

ויקישיתוף מדיה וקבצים בנושא **קפיבארה** בוויקישיתוף
* קפיבארה, באתר ITIS (באנגלית)
* קפיבארה, באתר NCBI (באנגלית)
* קפיבארה, באתר Animal Diversity Web (באנגלית)
* קפיבארה, באתר האנציקלופדיה של החיים (באנגלית)
* קפיבארה, באתר GBIF (באנגלית)